ભાગેડુ બિઝનેસમેન વિજય માલ્યાના નિવેદન બાદ કેન્દ્રની ભાજપ સરકાર વિપક્ષના નિશાના પર આવી ગઈ છે. કોંગ્રેસે નાણાંમંત્રી અરુણ જેટલી પર જબરદસ્ત હુમલો કર્યો છે. આ મામલે બપોરે રાહુલ ગાંધીએ પ્રેસ કોન્ફરન્સ કરી સરકાર અને નાણાંમંત્રી પર નિશાન સાધ્યુ. ત્યારબાદ કોંગ્રેસ પ્રવકતા રણદીપ સિંહ સૂરજેવાલાએ મોદી સરકાર પર હુમલો કર્યો. સૂરજેવાલાએ કહ્યુ કે એવુ લાગે છે કે મોદી સરકાર આજકાલ, 'ફ્લીસ, ફ્લાય એન્ડ ટ્રાવેલ એબ્રોડ' ટ્રાવેલ એજન્સી ચલાવી રહી છે. જ્યારે મેહુલ ચોક્સી દેશમાંથી ભાગે છે તો તે પહેલા ગોલ્ડ મોનિટાઈઝેશન સ્કીમમાં પ્રધાનમંત્રીજી સાથે જોવા મળે છે.